เรื่องร้องเรียน (ถนน) วันที่ 2022-07-04 04:49:22 — แขวงคลองสามประเวศ เขตลาดกระบัง กรุงเทพมหานคร
ผมอยากให้แก้ไขปัญหาถนนพังเสียหายอย่างหนักมากๆ ที่ ซอยแฮปปี้เพลส ถนนเจ้าคุณทหารลาดกระบัง เขตลาดกระบัง ผมได้ร้องเรียนกับศูนย์ กทม.1555 มา10กว่าปีแล้ว ตอนนี้ถนนมันพังเสียหายยิ่งกว่าดาวอังคาร จนชาวบ้านขนานนามทางเส้นนี้ว่า “ทางไปนรก” รบกวนท่านผู้ว่าและทีมงานมาช่วยชาวบ้านทีนะครับ หน้าน้ำน้ำก็ท่วมซอยจนไม่สามารถใช้การได้ หน้าฝนน้ำก็ท่วมขังตามหลุมซึ่งหลุมใหญ่มากจนควายลงไปนอนได้ หน้าแล้งก็เจอปัญหาฝุ่นจากผิวถนนซึ่งเป็นฝุ่นโคลนจนนึกว่าหิมะตก อยากขอเชิญท่านผู้ว่าและหน่วยงานที่เกี่ยวข้องเข้ามาดูถนนเส้นนี้และหาทางแก้ไขเพื่อให้ความเป็นอยู่ของชาวบ้านให้ดีขึ้น เพราะมีชาวบ้านและเด็กนักเรียนใช้ทางเส้นนี้ มันน่าสงสารครับไม่มีใครเข้ามาเหลียวแล แจ้งเรื่องร้องทุกข์ไปก็เงียบ หวังเป็นอย่างยิ่งว่าครั้งนี้จะได้รับการเหลียวแลและแก้ไขสักที ช่วยชาวบ้านด้วยครับท่านผู้ว่าของประชาชน